Аляксандр Лукашэнка змяніў першапачаткова прапанаваны маршрут наведвання і асабіста агледзеў вытворчую тэрыторыю прадпрыемства. На паверку высветлілася, што ў многіх месцах не тое што не арганізавана вытворчасць, а нават не наведзены элементарны парадак. “Вось ваш твар, калі ўжо вы сюды прывялі паказаць нешта і паказалі… Ну так вы не планавалі, што я зайду ў ваш “туалет”. Вы ператварылі праз паверх гэтае памяшканне ў туалет, дзе ніхто ніколі не прыбіраў. Мы сёння пакажам усяму народу, як вы працуеце”, — заявіў кіраўнік дзяржавы.